เรื่องร้องเรียน: ซอยที่ใช้เชื่อมสัญจรระหว่าง ซอยสุขุมวิท 93 และซอยสุขุมวิท 95, พื้นที่ที่มีปัญหา อยู่ติดกับซอยสุขุม 93 มีปัญหาน้ำขังและเน่าเสียมาเป็นเวลาหลายปี ทำให้เวลาฝนตก ทางเดินตรงนั้นน้ำจะท่วมขังสูงขึ้นจนเดินผ่านไม่สะดวก ตอนที่ฝนไม่ตกก็มีน้ำขังฝั่งนึงจนสามารถใช้ซอยสัญจรได้เพียงครึ่งซอย ในระยะหลังซอยมีความเสื่อมโทรมมากขึ้น มีหลุมมีบ่อที่มีน้ำขัง และน้ำขังที่มีอยู่เดิมขยายวงกว้างขึ้น จนตอนนี้ทั้งรถและคนไม่สามารถที่จะสัญจรได้อย่างปกติ ต้องรอให้รถอีกฝั่งไปก่อนถึงจะสามารถสลับกันไปได้ คนเดินก็ต้องระวังน้ำที่อาจจะกระเด็นที่เกิดจากรถที่สวนไป อยากให้ช่วยปรับปรุงพื้นที่ตรงนี้ด้วยค่ะ
การดำเนินการของเจ้าหน้าที่: สำนักงานเขตพระโขนงดำเนินการตรวจสอบแล้วเป็นซอยส่วนบุคคล เบื้องต้นโดยฝ่ายโยธาดำเนินการแก้ไขท่อระบายน้ำที่อุดตัน เพื่อบรรเทาความเดือดร้อนของประชาชน
ความเห็นของผู้แจ้ง: ขอบคุณที่ช่วยบรรเทาความเดือดร้อนของผู้คนและรถที่สัญจรไปมาค่ะ
พื้นที่: แขวงบางจาก เขตพระโขนง กรุงเทพมหานคร